Dúné Summer Tour 2011

Dúné Summer Tour 2011 var den ottende koncertturné af det danske elektro-rock-band Dúné. Den startede 12. marts 2011 og sluttede 10. september samme år. Turnéen startede i Rusland, ligesom bandet var med rundt på samtlige shows ved Grøn Koncert.

Få dage før at den første koncert i maj måned i Tyskland skulle afvikles, meddelte bandet at trommeslager Malte Aarup-Sørensen havde valgt at forlade gruppen. Derfor var Morten Hellborn blevet hyret ind med kort varsel for at passe trommerne.

Historie 

Efter at have spillet to turnéer i Tyskland i vinteren og foråret, vendte Dúné tilbage til de store danske musikfestivaler. Dog startede koncertrækken med én enkelt koncert i russiske Sankt Petersborg og den tyske havneby Wilhelmshaven, da bandet var hovednavn på festivalen Honich ums Maul. Ved showet i Tyskland brækkede forsanger Matt Kolstrup foden, men det afholdte ikke Dúné fra at fortsætte turnéen, da han fik en "moonboot" monteret og gik på scenen med en stok. Derefter fulgte første etape af koncerter med shows på blandt andet Jelling Musikfestival, og hjembyens Skive Festival. Efter koncerten i Skive blev keyboardspiller Ole Bjórn involveret i et håndgemæng med nogle vagter i backstageområdet, med det resultat at hele bandet og dets gæster blev pålagt at forlade området.

Da bandet havde spillet de første ni koncerter, med afslutning på Nibe Festival i slutningen af juni, tog medlemmerne 14 dages pause, inden de igen skulle på scenen.

Dúné skulle for første gang i karrieren spille på Grøn Koncert. Muskelsvindfonden meddelte i april 2011, at Dúné og tv·2 var de sidste navne af rækken af kunstnere på årets program. På Grøn Koncert blev guitarist Danny Jungslund blandt andet kendt for sin meget bemærkelsesværdige hanekam.

Efter Grøn Koncert spillede Dúné endnu fire koncerter på touren, hvor de blandt andet spillede på Bøgescenen på Smukfest i Skanderborg, og dagen efter spillede de på den store Rüt'n'Rock Open Air Festival i den tyske by Haren i Niedersachsen.

På turnéen blev blandt andet det endnu ikke udgivne nummer "All That I Have" fremført. Det var først i 2013 på albummet Wild Hearts at nummeret blev indspillet.

Modtagelse 
Selvom forsanger Matt Kolstrup spillede fem koncerter med det ene ben pakket ind i en skinne, på grund af en brækket fod, kunne Dúné stadigvæk begejstre publikum og anmelderne. På Hede Rytmer i Silkeborg skulle bandet spille efter lokale Alphabeat, og Midtjyllands Avis skrev blandt andet: "Selv om forsanger Mattias Kolstrup har brækket benet, tæskede han rundt på scenen som en glad gal hund.", og nævnte også:

Setlister 
Dúné havde flere setlister med på tour. På grund af at spilletiden på Grøn Koncert ikke er så lang, bestod denne kun af otte numre.

Grøn Koncert 
 80 Years 
 Bloodlines 
 Heiress of Valentina 
 All That I Have 
 Let Go Of Your Love 
 John Wayne vs. Mary Chain 
 Get It, Get It 
 Dry Lips

Personel

Band 
 Matt Kolstrup - vokal
 Danny Jungslund - guitar
 Simon Troelsgaard - guitar
 Ole Bjórn - keyboards og vokal
 Piotrek Wasilewski - bas, synthesizer og vokal 
 Morten Hellborn - trommer

Personale 
 Dany "Il Presidente" Rau - tourmanager

Turnedatoer

Eksterne henvisninger 
 Dúnés officielle hjemmeside

Referencer 

Dúné-koncertturnéer
Begivenheder i 2011